Kuda (Equus caballus atawa Equus ferus caballus) adalah salah saikung matan sapuluh spésiés modérn mamalia matan genus Equus. Binatang naya sudah lawas manjadi salah sabuting binatang tarnak nang panting sacara ikunumis, wan sudah maingkuti paranan panting sabagai alat paangkutan urang wan barang baribu-ribu tahun lawasnya.

Kuda kawa ditunggangi ulih manusia lawan mamakai sadil wan kawa jua dipakai gasan manarik sasuatu, kaya kandaraan baruda, atawa bajak. Di sapalihan dairah, kuda jua dipakai sabagai sumbar makanan. Biar patarnakan kuda dikira-kira sudah ada mulai tahun 4500 SM, nang bukti-buktinya pamakai kuda gasan kaparluan manusia hanyar ditamui mulai tajadi pas tahun 2000 SM.

Kuda ba-évolusi sampai manjadi kuda nang kaya wahini, mulai matan parubahan jarinya nang wahini tinggal saikung akibat matan séléksi alam.

Dalam bahasa Jawa disambat jaran, amun bahasa Makassar disambat jarang.

Barat
Kuda-kuda nang ringan, kaya kuda Arab, Morgan, Quarter Horse, Paint wan Thoroughbred baratnya kawa sampai sakitar 590 kg. Kuda nang "barat" atawa kuda baban, kaya misalnya Clydesdale, Draft, Percheron, wan Shire baratnya kawa mancapai sampai 907 kg.

Shio
Kuda tahaga dalam siklus binatang 12 tahun nang muncul di Zodiak Tionghoa nang takait lawan Almanak Tionghoa. Manurut kisah rakyat Tionghoa, masing-masing binatang dihubungakan lawan ciri-ciri kapribadian tatantu, wan buhannya nang lahir di tahun kuda basipat : pintar, mandiri wan bajiwa mardika. Itihi : Kuda (shio)

Asal-usul ngaran
Ngaran "kuda" dalam basa Banjar kamungkinan baasal matan basa Sansekerta yaitu ghoṭa. menurut sapalihan urang, kuda baasal matan Kepulauan Melayu nang didatangakan ba'abad-abad dahulu ulih karajaan Hindu matan barat atawa saudagar matan nagara Pegu wan Cina. Kamungkinan kuda pacuan nang baasal matan Myanmar diimpor ke tanah tinggi Sumatera Utara di mana andaknya luas. Mulai wayah itu, kuda-kuda ngitu dikawinakan lawan kuda Arab nang dibawa masuk ulih padagang-padagang Arab mulai matan tahun 1375.

Gambar

Itihi jua
Tupik masalah kuda
buku-buku klasik masalah kuda - horse gaits - horse tack - gigi kuda - sapatu kuda - Anatomi batis muka kuda - Kolik kuda
Olah raga bakuda
Kuda dalam fiksi
Kuda basajarah
Kacalakaan kuda
Macam-macam kuda
Kuda Troya
Karita kuda
Equine coat color genetics
Coloring: gray; the Creme gene for info on palomino, buckskin, smoky black, cremello, perlino, and smoky cream genetics
Ehwaz
Ashvamedha
Daging kuda gasan makanan manusia
Reproduksi kuda
Patarnakan kuda
Kaca mata kuda
Pacuan kuda
Kuda